b'\n_START_ARTICLE_\nMobad\n_START_PARAGRAPH_\nUn mobed o mobad \xc3\xa9s un clergue del zoroastrianisme d\'un rang particular. Al contrari d\'un herbad (ervad), un mobed \xc3\xa9s un clergue que celebra oficis religiosos a la cerim\xc3\xb2nia del Yasna. Un mobed tamb\xc3\xa9 est\xc3\xa0 qualificat per donar formaci\xc3\xb3 a altres clergues._NEWLINE_En general aquest terme es fa servir com honor\xc3\xadfic en un clergue, de qualsevol nivell. Per exemple, Hormizd I anomena Kartir moabadan-moabad, que es tradueix sovint com \'clergue dels clergues\'._NEWLINE_El terme \'mobed\' \xc3\xa9s una contracci\xc3\xb3 del persa mitj\xc3\xa0 magu-pati. Tamb\xc3\xa9 est\xc3\xa0 relacionat amb la paraula llatina magus, (un "mag")._NEWLINE_Els clergues zoroastrians d\'\xc3\x8dndia han de ser mascles, per\xc3\xb2 a l\'Iran i Am\xc3\xa8rica del Nord poden ordenar-se dones com a mobedyar, que significa "dona mobed".'